Arávia Saudíta

Arávia Saudíta, héra tee niko Tavetã Arávia Saudíta, ha'e peteĩ tetã hekosãsóva Ásiape ojejuhúva Arávia yvyapýpe (Kuarahyresẽ Aguĩgua), ojejokuái porokuái peteĩme rupive.

Ijerére ojejuhu yvate gotyo Horytáña ha Iráke, kuarahyresẽ ngotyo ojejuhu Kuáite, Arávia Emiráto Joapykuéra, Katára ha parapyte Péysia pegua, amo kuarahyreike gotyo ojejuhu para Pytã, ha ñemby gotyo ojejuhu Omã ha Jemẽ, hi'arive ojoaju Varéĩ rehe upe Mburuvichavete Fahd guataha rupive. Ijyvya apekue hína 2.149.690 km², ha ary 2012 aja ojeipapa oikoha upépe amove 29 sua tapicha. Ko tetã niko pe oñemuvéva itakyra ha upévare ojejuhu umi 20 tetã mba'ehetavéva apytépe. Arávia Saudíta ojehero avei «islãróga kuéra marangatu retã» oĩgui upépe pe Mezquita Guasu táva Méka-pe ha Maranduhára Mezquita táva Medína-pe, umi mokõi tenda imarangatuvéva Islã jeroviápe, umi tendápe ndaikatúi oike umi ndaha'éiva musulmã.

Sa'ive yvypóra tekoiterape ohechakuaa Arávia Saudíta hetãyguápe. Py'ỹinte ojuka hikuái umi kuimba'épe ojopyhýva, jasypoteĩ 2018 peve kuñanguéra ndaikatúi omboguata mba'yrumýi ha ary 2011 meve ndaikatúi hikuái ovota hetã mba'e rehe. Jahecháramo jepe mbeguehápe iporãvemi, umi aty oñangarekóva yvypóra tekoiterape rehe, Amnistía Internacional ha Human Rights Watch techapyrãme, he'i py'ỹinte umi Arávia Saudíta retãygua oiko tekosãso'ỹ ha jekupyty'ỹ.

 Mandu'apy 

 Joajuha